ບໍ່​ຕ່ຳ​ກວ່າ 20 ຄົນ ເສຍ​ຊີ​ວິດ ຍ້ອນແຜ່ນ​ດິນ​ໄຫວ ຂະ​ໜາດ​ແຮງ ​ຢູ່​ພາກ​ຕາ​ເວັນ​ອອກ ຂອງ​ເທີ​ກີ
ນອກນັ້ນ ຍັງ​ມີ​ປະ​ຊາ​ຊົນ​ຫຼາຍ​ຮ້ອຍ​ຄົນ ພາ​ກັ​ນ​ໄປ​ອາ​ໄສ​ຢູ່​ຕາມ​ວັດອິ​ສ​ລາມ ໂຮງ​ຮຽນ ບ່ອນ​ຫຼິ້ນ​ກິ​ລາ ແລະ​ບ່ອນ​ພັກ​ເຊົາ​ຂອງ​ພວກ​ນັກ​ຮຽນ​ນັກ​ສຶກ​ສາ.
ຈຳນວນຜູ້ເສຍຊີວິດຍ້ອນແຜ່ນດິນໄຫວຢູ່ໃນພາກຕາເວັນອອກຂອງປະເທດເທີກີ ໃນວັນສຸກວານນີ້ ເພີ້ມຂຶ້ນເປັນ 21 ຄົນ ແລະມີຜູ້ບາດເຈັບຫຼາຍກວ່າ 1,000 ຄົນ ໜ່ວຍກູ້ໄພຍັງສືບຕໍ່ຊອກຄົ້ນຫາພວກທີ່ລອດຊີວິດມາໄດ້ຢູ່ຕາມຊາກຫັກພັງຂອງຕຶກອາຄານທີ່ຖືກທຳລາຍ ທີ່ແຂວງອີລາຊິກ ແລະແຂວງມາລັດຢາ ທີ່ຕັ້ງຢູ່ໃກ້ຄຽງ ອີງຕາມຄຳເວົ້າຂອງພວກເຈົ້າໜ້າທີ່ເທີກີ ມີ 17 ຄົນເສຍຊີວິດທີ່ແຂວງອີລາຊິກ ຊຶ່ງຕັ້ງຢູ່ປະມານ 560 ກິໂລແມັດ ຫ່າງຈາກນະຄອນຫຼວງອັງກາຣາ ໄປທາງພາກຕາເວັນອອກ ແລະ 4 ຄົນຢູ່ທີ່ແຂວງມາລັດຢາ ປະມານ 100 ກິໂລແມັດ ໄກຈາກນັ້ນໄປຕື່ມ ໜ່ວຍກູ້ໄພແລະກຳລັງຮັກສາຄວາມສະຫງົບ ໄດ້ໃຫ້ການຊ່ວຍເຫຼືອ ຕູບຜ້າຕັ້ງ ຕຽງແລະຜ້າຫົ່ມໃຫ້ແກ່ພວກທີ່ຕ້ອງການ ໃນຂະນະທີ່ອຸນຫະພູມລົດລົງຕ່ຳກວ່າສູນອົງການແຊລເຊີສ ນອກນັ້ນ ຍັງມີປະຊາຊົນຫຼາຍຮ້ອຍຄົນ ພາກັນໄປອາໄສຢູ່ຕາມວັດອິສລາມ ໂຮງຮຽນ ບ່ອນຫຼິ້ນກິລາ ແລະບ່ອນພັກເຊົາຂອງພວກນັກຮຽນນັກສຶກສາ ແຜ່ນດິນໄຫວທີ່ມີຄວາມແຮງປະມານ 6 5 ເກີດຂຶ້ນໃນຕອນແລງວັນສຸກວານນີ້ ປະມານ 8 ໂມງ 55 ນາທີ ຕາມເວລາທ້ອງຖິ່ນ ຊຶ່ງເລິກລົງໄປຈາກໜ້າດິນ 6 7 ກິໂລແມັດ ໃກ້ກັບເມືອງຊີວຣິເຊ ມີແຜ່ນດິນໄຫວທີ່ບໍ່ແຮງຕິດຕາມມາຫຼາຍກວ່າ 220 ເທື່ອ ຊຶ່ງແຮງສຸດແມ່ນຢູ່ໃນລະຫວ່າງ 5 1 ຫາ 5 4